CELEX: 52012PC0231
Language: mt
Date: 2012-05-25
Title: Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE fir-rigward ta' emenda għall-Protokoll 31 tal-Ftehim taż-ŻEE, dwar il-kooperazzjoni f'oqsma speċifiċi barra mill-erba' libertajiet

|
			
		
		
		52012PC0231
		
			Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE fir-rigward ta' emenda għall-Protokoll 31 tal-Ftehim taż-ŻEE, dwar il-kooperazzjoni f'oqsma speċifiċi barra mill-erba' libertajiet /* COM/2012/0231 final - 2012/0116 (NLE) */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
Sabiex tiġi żgurata
ċ-ċertezza legali meħtieġa u l-omoġeneità tas-Suq
Intern, il-Kumitat Konġunt taż-ŻEE għandu jintegra
l-leġiżlazzjoni rilevanti kollha tal-Unjoni Ewropea fil-Ftehim taż-ŻEE
malajr kemm jista’ jkun wara l-adozzjoni tagħha u għandu jippermetti
wkoll il-parteċipazzjoni tal-Istati taż-ŻEE tal-EFTA
fl-azzjonijiet, fl-attivitajiet jew fil-programmi tal-UE li jkunu rilevanti
għaż-ŻEE.
L-Artikolu 78 tal-Ftehim
taż-ŻEE jipprovdi li l-Partijiet Kontraenti jsaħħu u
jestendu l-kooperazzjoni fil-qafas tal-attivitajiet tal-Unjoni f'diversi oqsma,
fost l-oħrajn, fil-qasam tal-ambjent.
2.           IR-RIŻULTATI TAL-KONSULTAZZJONIJIET
MAL-PARTIJIET INTERESSATI U TAL-VALUTAZZJONIJIET TAL-IMPATT
L-abbozz tad-Deċiżjoni tal-Kumitat
Konġunt taż-ŻEE (anness mad-Deċiżjoni tal-Kunsill
proposta) għandu l-għan li jemenda l-Protokoll 31 tal-Ftehim
taż-ŻEE,
dwar il-kooperazzjoni f'oqsma speċifiċi barra mill-erba' libertajiet.

L-ewwel nett, il-kooperazzjoni tkun
estiża b'tali mod li tinkludi r-Regolament (KE) Nru 401/2009
tal-Parlament Ewropew u tal-Kunsill tat-23 ta' April 2009 dwar
l-Aġenzija Ewropea għall-Ambjent u n-Netwerk Ewropew ta’
Informazzjoni u għall-Osservazzjoni tal-Ambjent. It-tieni nett,
il-kooperazzjoni tkun estiża biex tkopri l-qasam tal-isport.
3.           L-ELEMENTI LEGALI TAL-PROPOSTA
L-Artikolu 1(3) tar-Regolament
tal-Kunsill (KE) Nru 2894/94 dwar l-arranġamenti
għall-implimentazzjoni tal-Ftehim taż-ŻEE jipprevedi li huwa
l-Kunsill li jistabbilixxi l-pożizzjoni li għandha tiġi adottata
f’isem l-Unjoni dwar tali Deċiżjonijiet, fuq il-bażi ta’
proposta mill-Kummissjoni. 
Il-Kummissjoni tissottometti l-Abbozz ta’
Deċiżjoni tal-Kumitat Konġunt taż-ŻEE lill-Kunsill
biex jadottaha bħala l-pożizzjoni tal-Unjoni. Il-Kummissjoni tittama
li tkun tista’ tippreżentah lill-Kumitat Konġunt taż-ŻEE
mill-aktar fis possibbli.
2012/0116 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tittieħed mill-Unjoni Ewropea fil-Kumitat Konġunt taż-ŻEE
fir-rigward ta' emenda għall-Protokoll 31 tal-Ftehim
taż-ŻEE,
dwar il-kooperazzjoni f'oqsma speċifiċi barra mill-erba' libertajiet 

IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikoli 165
u 192(1) flimkien mal-Artikolu 218(9) tiegħu,
Wara li kkunsidra r-Regolament tal-Kunsill
(KE) Nru 2894/94 tat-28 ta' Novembru 1994 dwar
l-arranġamenti għall-implimentazzjoni tal-Ftehim dwar
iż-Żona Ekonomika Ewropea[1], u b'mod partikolari
l-Artikolu 1(3) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Il-Protokoll 31
tal-Ftehim dwar iż-Żona Ekonomika Ewropea (minn issa 'l quddiem
imsejjaħ "il-Ftehim ŻEE") fih dispożizzjonijiet u
arranġamenti fir-rigward tal-kooperazzjoni f'oqsma speċifiċi barra
mill-erba' libertajiet.
(2)       Ikun xieraq li
l-kooperazzjoni tal-Partijiet Kontraenti għall-Ftehim tiġi
estiża b'tali mod li tinkludi r-Regolament (KE) Nru 401/2009
tal-Parlament Ewropew u tal-Kunsill tat-23 ta' April 2009 dwar
l-Aġenzija Ewropea għall-Ambjent u n-Netwerk Ewropew ta’
Informazzjoni u għall-Osservazzjoni tal-Ambjent[2].
(3)       Ikun xieraq li
l-kooperazzjoni tal-Partijiet Kontraenti għall-Ftehim tiġi
estiża biex tkun tkopri l-qasam tal-isport. 
(4)       Ir-Regolament (KE)
Nru 401/2009 jirrevoka r-Regolament tal-Kunsill (KEE) Nru 1210/90[3]
li hu inkorporat fil-Ftehim u li konsegwentement għandu jkun revokat skont
il-Ftehim.
(5)       Għaldaqstant,
il-Protokoll 31 tal-Ftehim għandu jiġi emendat sabiex din
l-estensjoni tal-kooperazzjoni tkun tista' sseħħ,
ADOTTA DIN ID-DEĊIŻJONI: 
Artikolu 1
Il-pożizzjoni li għandha
tittieħed mill-Unjoni fil-Kumitat Konġunt taż-ŻEE
fir-rigward tal-emenda proposta għall-Protokoll 31 tal-Ftehim
taż-ŻEE dwar il-kooperazzjoni f’oqsma speċifiċi barra mill-erba’
libertajiet, tissejjes fuq l-abbozz ta’ Deċiżjoni tal-Kumitat
Konġunt taż-ŻEE mehmuż ma' din id-Deċiżjoni.
Artikolu 2
Din id-Deċiżjoni tidħol
fis-seħħ fil-jum tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
ANNESS 
DEĊIŻJONI
TAL-KUMITAT KONĠUNT TAŻ-ŻEE 
Nru
ta'
li
temenda l-Protokoll 31 tal-Ftehim taż-ŻEE,
dwar il-kooperazzjoni f'oqsma speċifiċi barra mill-erba' libertajiet
IL-KUMITAT KONĠUNT TAŻ-ŻEE,
Wara li kkunsidra l-Ftehim dwar
iż-Żona Ekonomika Ewropea, kif emendat bil-Protokoll li
jaġġusta l-Ftehim dwar iż-Żona Ekonomika Ewropea, minn hawn
'il quddiem imsejjaħ "il-Ftehim", u b'mod partikolari
l-Artikoli 86 u 98 tiegħu,
Billi:
(1)                   
Il-Protokoll 31 tal-Ftehim ġie emendat
bid-Deċiżjoni tal-Kumitat Konġunt taż-ŻEE
Nru .../... ta' …[4].
(2)                   
Ikun xieraq li l-kooperazzjoni tal-Partijiet
Kontraenti għall-Ftehim tiġi estiża b'tali mod li tinkludi
r-Regolament (KE) Nru 401/2009 tal-Parlament Ewropew u tal-Kunsill
tat-23 ta' April 2009 dwar l-Aġenzija Ewropea
għall-Ambjent u n-Netwerk Ewropew ta’ Informazzjoni u għall-Osservazzjoni
tal-Ambjent[5].
(3)                   
Ikun xieraq li l-kooperazzjoni tal-Partijiet
Kontraenti għall-Ftehim tiġi estiża biex tkun tkopri l-qasam
tal-isport. 
(4)                   
Ir-Regolament (KE) Nru 401/2009 jirrevoka
r-Regolament tal-Kunsill (KEE) Nru 1210/90[6] li hu inkorporat
fil-Ftehim u li konsegwentement għandu jkun revokat skont il-Ftehim.
(5)                   
Għaldaqstant, il-Protokoll 31 tal-Ftehim
għandu jiġi emendat sabiex din l-estensjoni tal-kooperazzjoni tkun
tista' sseħħ,
ADOTTA DIN ID-DEĊIŻJONI:
Artikolu 1
Il-Protokoll 31 tal-Ftehim huwa emendat
kif ġej:
1.           Il-paragrafu 2
tal-Artikolu 3 tal-Protokoll 31 tal-Ftehim taż-ŻEE huwa
sostitwit b'dan li ġej:
‘(a)    L-Istati tal-EFTA jipparteċipaw
bis-sħiħ fl-Aġenzija Ewropea għall-Ambjent, minn issa 'l
quddiem imsejħa l-"Aġenzija", u fin-Netwerk Ewropew ta’
Informazzjoni u għall-Osservazzjoni tal-Ambjent, kif stabbilit
fir-Regolament (KE) Nru 401/2009 tal-Parlament Ewropew u tal-Kunsill[7].
(b)     L-Istati tal-EFTA jikkontribwixxu
finanzjarjament għall-attivitajiet li hemm referenza għalihom
fil-punt (a), f'konformità mal-Artikolu 82(1) u mal-Protokoll 32
tal-Ftehim.
(c)     Minħabba l-punt (b), l-Istati
tal-EFTA jipparteċipaw bis-sħiħ fil-Bord ta' Tmexxija
tal-Aġenzija mingħajr ma jkollhom id-dritt għall-vot, u jkunu
assoċjati mal-ħidma tal-Kumitat Xjentifiku tal-Aġenzija. 
(d)     It-terminu "Stat(i) Membru/i" u
termini oħra li jagħmlu referenza għall-entitajiet pubbliċi
tagħhom imsemmija fl-Artikoli 4 u 5 tar-Regolament, jinftehmu b'tali
mod li, apparti t-tifsira tagħhom fir-Regolament, ikunu jinkludu
lill-Istati tal-EFTA u lill-entitajiet pubbliċi tagħhom.
(e)     Id-dejta ta' natura ambjentali li
tiġi pprovduta lill-Aġenzija jew li tirriżulta minnha, tkun
tista' tiġi ppublikata u tkun aċċessibbli għall-pubbliku,
sakemm l-Istati tal-EFTA joffru livell ta' protezzjoni għall-informazzjoni
kunfidenzjali li jkun ugwali għal dak li jingħata fi ħdan
il-Komunità.
(f)      L-Aġenzija jkollha personalità
ġuridika. Fl-Istati kollha tal-Partijiet Kontraenti, tkun tgawdi
mill-aktar kapaċità ġuridika estensiva li tingħata lill-persuni
ġuridiċi skont il-liġijiet tagħhom.
(g)     L-Istati tal-EFTA japplikaw il-Protokoll
tal-Privileġġi u l-Immunitajiet tal-Komunitajiet Ewropej
għall-Aġenzija.
(h)     Permezz ta’ deroga
mill-Artikolu 12(2)(a) tal-Kondizzjonijiet tal-impjieg ta’ persunal
ieħor tal-Komunitajiet Ewropej, iċ-ċittadini tal-Istati tal-EFTA
li jgawdu mid-drittijiet kollha tagħhom bħala ċittadini,
jistgħu jiddaħħlu jaħdmu b’kuntratt mid-Direttur
Eżekuttiv tal-Aġenzija.
(i)      Bis-saħħa
tal-Artikolu 79(3), il-Parti VII (id-Dispożizzjonijiet Istituzzjonali)
tal-Ftehim tapplika għal dan il-paragrafu.
(j)      Għall-fini
tal-applikazzjoni tar-Regolament (KE) Nru 401/2009, ir-Regolament (KE)
Nru 1049/2001 tal-Parlament Ewropew u tal-Kunsill
tat-30 ta' Mejju 2001 rigward l-aċċess pubbliku
għad-dokumenti tal-Parlament Ewropew, tal-Kunsill u tal-Kummissjoni,
japplika wkoll għal kull dokument tal-Aġenzija li jkun jirrigwarda
l-Istati tal-EFTA.
2.           L-intestatura tal-Artikolu 4
(L-edukazzjoni, it-taħriġ u ż-żgħażagħ)
tiġi sostitwita b'dan li ġej:
"L-edukazzjoni, it-taħriġ,
iż-żgħażagħ u l-isport"
Artikolu 2
Din id-Deċiżjoni tidħol
fis-seħħ fil-jum ta' wara li tkun saret l-aħħar notifika
lill-Kumitat Konġunt taż-ŻEE skont l-Artikolu 103(1)
tal-Ftehim*.
Artikolu 3
Din id-Deċiżjoni tiġi
ppubblikata fit-Taqsima taż-ŻEE ta’ Il-Ġurnal Uffiċjali
tal-Unjoni Ewropea u fis-Suppliment taż-ŻEE ta' miegħu.
Magħmul fi Brussell, .
            Għall-Kumitat Konġunt
taż-ŻEE
            Il-President
            
            
            
            Is-Segretarji
            tal-Kumitat Konġunt taż-ŻEE
            
[1]               ĠU L 305,
30.11.1994, p. 6. 
[2]               ĠU L 126, 21.5.2009, p. 13.
[3]               ĠU L 120, 11.5.1990, p. 1.
[4]               ĠU L …
[5]               ĠU L 126, 21.5.2009, p. 13.
[6]               ĠU L 120, 11.5.1990, p. 1.
[7]               ĠU L 126, 21.5.2009, p. 13.
*               [Mhuma indikati l-ebda rekwiżiti kostituzzjonali .]
[Rekwiżiti kostituzzjonali indikati.]